Bikira Maria Malkia

Bikira Maria Malkia ni kumbukumbu ya kalenda ya liturujia ya Kanisa la Kilatini inayolenga kumheshimu Bikira Maria kwa sababu alimzaa anayesadikiwa kuwa Mwana wa Mungu, mfalme wa amani, ambaye utawala wake hautakuwa na mwisho, hivyo Wakristo wanamsalimu kama Malkia wa mbingu na mama wa hurumahttps://www.santiebeati.it/dettaglio/24150.

Historia
Adhimisho hilo lilianzishwa na Papa Pius XII mwaka 1955 na kupangwa tarehe 31 Mei, mwishoni mwa mwezi huo ambao sehemu mbalimbali unatumiwa na Wakatoliki kumheshimu Bikira Maria. 

Lengo lake lilikuwa kutangaza kwamba, karibu na Kristo Mfalme wa ulimwengu, husimama mama yake, Bikira Maria, kama ilivyokuwa huko msalabani. 

Baada ya Mtaguso wa pili wa Vatikano tarehe ilibadilishwa na kuwa 22 Agosti, siku ya nane baada ya Maria kupalizwa mbinguni (15 Agosti)Martyrologium Romanum, kwa kuwa ndiyo utimilifu wa utukufu wa Maria mbinguni karibu na Mwanae.

Tanbihi

Marejeo ya Kiswahili
 Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 299-301
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 289-290
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 251-252

Jamii:Bikira Maria
Jamii:Sikukuu za Ukristo
Jamii:Rozari